ועדת העבודה והרווחה, כנסת 25, פרוטוקול מספר 80, 2023-07-03 00:00

ישראל אייכלר: שלום רב לחברות הכנסת ולנוכחים, אני מתכבד לפתוח את הישיבה השלישית היום של ועדת העבודה והרווחה

ישראל אייכלר:  על סדר-היום: הצעת חוק שירותי רווחה (זכויות נשים ששהו במקלט לנשים מוכות) (תיקון - העלאת סכום מענק ההסתגלות ושינוי מועד תשלומו), התשפ"ג-2023, של חברי הכנסת פנינה תמנו, אליהו רביבו, יוסף טייב, נעמה לזימי, שרון ניר, קטי שטרית, מירב בן ארי ומשה סולומון

ישראל אייכלר:  בבקשה

שרון ניר: אדוני, תודה על זכות הדיבור

שרון ניר:  אציג במקום חברתי היוזמת חברת הכנסת פנינו תמנו שאטה שהיא יוזמת ההצעה הזו שהיא יושבת-ראש הוועדה לקידום מעמד האשה, אציג את ההצעה

שרון ניר:      ההצעה הזו נועדה קודם לחזק את הנפגעות ולהחליש את התלות הכלכלית בפוגע

שרון ניר:  זה דבר מאוד חשוב

שרון ניר:  אנו רואים לנגד עינינו את הנפגעות

שרון ניר:  לפי דוח של מרכז המחקר והמידע של הכנסת מיוני שנה שעברה שמאושש את החששות שכולנו מכירים, ומצביע על נתונים מדאיגים ש-15% מכלל הנשים שעזבו מקלט לנשים נפגעות אלימות בכלל, לנשים מוכות, חזרו לאחר מכן לחיות עם בן הזוג

שרון ניר:  כשאנו מסתכלים על הנתון הזה, הוא מבחינתנו סוג של נורה אדומה, שלא לומר פרוז'קטור כי אנו מבינים שיש לחזק את אותן נשים, ולאפשר להן להשתחרר מהתלות הכלכלית שיש להן בפוגע

שרון ניר:  לפי הדוח אנו ידעים – גם מכירים את זה היטב בוועדה לקידום מעמד האשה, שיש 16 מקלטים לנשים נפגעות אלימות, בהם יכולים לשהות במקביל 200 נשים עם ילדיהן לצדן ויש 21 דירות מעבר לנשים מוכות או נפגעות אלימות כדי לדייק בניסוח

שרון ניר:  כל אלה מהווה מאגר נשים שאנו צריכים לראותן לנגד עיינו ולאפשר להן כמדינה להשתחרר ממעגל הפגיעה ולהיות במקום שמאפשר להן לייצר שגרת חיים תקינה ולהשתחרר מהתלות – אני מדגישה את זה

שרון ניר:      בשנים 20185, 2019 הוגשו לבתי המשפט של דיני משפחה קרוב ל-10,000 בקשות לצווי הגנה

שרון ניר:  אנו מבינים שהנושא הזה, כשאנו מסתכלים עליו ברמה של מסות, זה תופעה שעלינו להסתכל עליה ולטפל באותן נשים, לראותן לנגד עינינו

שרון ניר:  קרוב ל-600 תלונות הוגשו למשטרה במעלה הדרך להפרת צווים אלו

שרון ניר:  אנו מבינים שאנו צריכים להתעסק בזה במעגל רחב, יש גם חוק האיזוק האלקטרוני שאתם מכירים את ההיסטוריה שלו - לא נרחיב אבל הנשים האלה בהקשר הכלכלי, אנו חייבים להיות אלה שמתייחסים אליהן בכובד ראש ונותנים להן מקום

שרון ניר:      המציאות הזו שבה אשה יוצאת ממקלט לנשים נפגעות אלימות, מוצאת עצמה לעיתים חסרת כול, ללא קורת גג, עם אמצעים כלכליים דלים, מחייבת תשומת לבנו והפעילות שלנו

שרון ניר:  היוזמה של הצעת החוק הזו היא בדיוק לשים במרכז את אותן נשים

שרון ניר:  החוק הזה מציע שינויים מהותיים בתמיכה שאנו נותנים לנשים יוצאות מקלטים נשים מוכות ויוצאות אותן דירות ולהבטיח בסופו של יום את ההסתגלות המוצלחת של אותן נשים מחוץ למקלט ואולי גם פתח לחיים חדשים

שרון ניר:  גם לאחר עזיבת מערכת יחסים אלימה וגם לאחר סיום שהייה במקלט אנו מבינים שיש תהליך הסתגלות ארוך שעלינו לתת לו מקום

שרון ניר:  ממחקרים עולה ששיקום כלכלי כזה יכול לקחת בין 3 -6 שנים

שרון ניר:  לכן היכולת שלנו לתת סוג של מענק ראשוני עד התארגנות אותה אשה והמשך יצירת שגרת חיים אחרת, שונה, יותר מוגנת, פחות תלויה – יש לו חשיבות רבה מאוד

שרון ניר:      לסיום, כפי שאתה רואה, אדוני, זה בין 8,000 ל-13,000 שקל בהתאם למדרגות השוות, מספר הילדים

שרון ניר:  בסוף החוק הזה מטרתו להבטיח כאמור הסתגלות בטוחה לנשים שנפגעו במסגרת זוגיות ובשאיפה לצמצם למינימום עד 0 את התלות בבעל, ולתת תקווה לאותן נשים

שרון ניר:  תודה רבה

ישראל אייכלר: תודה רבה

ישראל אייכלר:  חברת הכנסת דבי ביטון, בבקשה

דבורה ביטון: כבוד היושב-ראש, תודה

דבורה ביטון:  דיון מאוד חשוב

דבורה ביטון:  יישר כוח ליוזמים

דבורה ביטון:  ברשות כבוד היושב-ראש אפתח בחיזוק זרועו הביטחון בפעולה החשובה מאוד בג'נין, ואשלח ברכות ואיחולים לשלומם של כל החיילים שישובו הביתה לשלום

דבורה ביטון:      לא אחזור על דברי חברתי – חושבת שהיא סיכמה, ולא אבזבז את זמנה היקר של הוועדה

דבורה ביטון:  עברתי על תיקוני החוק

דבורה ביטון:  יש לי בעיה בסעיף 2 בעניין המדד

דבורה ביטון:  המדד צריך להיות מצוין שזה רק במקרה של עלייה

דבורה ביטון:  מהניסיון שלי במזונות, כשהיה רשום בהסכמים מדד - כשהמדד היה יורד היינו פוגשים נשים שהמזונות היו יורדים להן כי זה בכפוף למדד

עדה מימון: התיקונים משתלבים בסעיף הקיים

עדה מימון:  בהתאם לשיעור עליית המדד

דבורה ביטון: חשוב שזה יהיה קרן

ישראל אייכלר: בנוסח שיש לפנינו- - -     

דבורה ביטון: לי יש היסטוריה עם אימהות שהיו מקבלות מזונות, וכשהמדד היה יורד, גם המזונות היו יורדים, ומאז גם בבתי משפט היינו מקבעים את זה – במקרה של עלייה

נטלי מופסיק: באמת כתוב בחוק: בהתאם לשיעור עליית המדד

דבורה ביטון: בלבד – זה חשוב

דבורה ביטון:  וככל הניתן לפני היציאה מהמקלט – לא יאוחר מ-30 יום

דבורה ביטון:  אני חושבת שצריך לתחום קצת – הזמן הוא קצת הרבה לנשים

דבורה ביטון:  ליוויתי נשים שיצאו ממקלטים ועברו לדיון מוגן מבחינתן, לבתים, נשים והמצב הכלכלי היה שם לא פשוט

דבורה ביטון:  לכן אדוני צריך לשקול אולי לקצר כי אני מניחה שהכספים יהיו וזה רק פעולה טכנית

דבורה ביטון:  תודה רבה

ישראל אייכלר: תודה

ישראל אייכלר:  נעבור מייד למשרד הרווחה

ישראל אייכלר:  בבקשה

נטלי מופסיק: שלום, אני מהלשכה המשפטית של משרד הרווחה

נטלי מופסיק:  אנו מצטרפים לברכות על הצעת החוק

נטלי מופסיק:  המשרד בעקבות הצרכים של הנשים ובעקבות עליית יוקר המחיה החליט לקחת על עצמו אותה עלייה בלי דרישות של תוספת תקציבית

נטלי מופסיק:  אני רוצה לציין, שהייתה פה הבנה, שמבחינתנו העלייה היא כ-13,000 לרף המקסימלי והתחלת העלייה היא ב-11,000 לנשים ללא ילדים, אחר כך ב-12,000 לאשה עם ילד אחד ו-13,000 לאשה עם שני ילדים ומעלה

נטלי מופסיק:  זה הוסכם גם עם המציעה

נטלי מופסיק:  טעות טכנית של אי הבנה

נטלי מופסיק:      בנוסף, כן דיברו גם עם המציעה והוסכם עליה – שינוי הנוסח שלא ייקרא יותר מקלט לנשים מוכות אלא לנשים נפגעות אלימות וילדיהן

עדה מימון: לא דיברו איתי על זה

עדה מימון:  יש לבדוק את זה

נטלי מופסיק: אולי זה משהו שכדאי לעשות אותו לקראת שנייה ושלישית ולא עכשיו, אבל זה משהו שמוסכם על כולם

נטלי מופסיק:  יש לבחון תיקונים עקיפים

נטלי מופסיק:  זה נדון בהצעת חוק דומה

ישראל אייכלר: היועצת המשפטית אומרת שזה הגדרה אחרת לגמרי

ישראל אייכלר:  אולי נעשה את זה בין הראשונה והשנייה השלישית, תנסחו נוסח שמקובל על כולם

נטלי מופסיק: פשוט מינוח של נשים נפגעות אלימות וילדיהן – מעבר לזה שזה המינוח המקצועי הנכון, זה ודאי ניסוח שהוא יותר מכבד ויאה כלפי אותן נשים

נעמי שניידרמן: הנוסח שבאתר הכנסת מדבר על 20,000 שקלים

נעמי שניידרמן:  זה לא הנוסח העדכני? אני מעמותת אשה לאשה והתפרצתי רק לצורך שאלת הבהרה

ישראל אייכלר: השאלה שלך נשאלה

ישראל אייכלר:  היועצת המשפטית תשיב עליה אך נתתי רשות דיבור

טלי רוזנפלדר: חשוב לי להוסיף שהמשרד בשנה האחרונה הגדיל את התקציב לסיוע לנשים נפגעות אלימות גם לנשים שלא יצאו למקלט כי אנו יודעים שלא כל הנשים רוצות או יכולות לצאת למקלט

טלי רוזנפלדר:  באותה תוכנית של דף חדש, יוצאות מקלט הורחבה גם לדף חדש בקהילה שהיא תוכנית זהה שנותנת ליווי לשנה עד שנה וחצי וסל שירותים בגובה של 10,000 שקלים למעט המענק שהוא בחוק אז לא יכולנו לתת גם אותו מתוך הבנה שאנו רוצים לא להגביל את הסיוע רק לנשים שיצאו למקלטים אלא גם לנשים נפגעות אלימות, נשים שנמצאות בסיכון גבוה ושנמצאות בקהילה

טלי רוזנפלדר:  לכן התוכנית גדלה בקרוב ל-6 מיליון שקלים לצורך סיוע גם לנשים בקהילה

ישראל אייכלר: אבקש מהיועצת המשפטית להשיב לשאלת הגב' נעמי שניידרמן

עדה מימון: החוק היום מדבר על מענק הסתגלות בסך 8,000 שקלים

עדה מימון:  אני רוצה להעיר – החוק דיבר על הצמדת אותו מדד

עדה מימון:  בדיונים שערכנו בוועדה לקידום מעמד האשה גילינו שמשך עשר שנים הסכום לא הוצמד

עדה מימון:  לכן לפי חישובים שעשינו, היום היה אמור לעמוד על כ-9,000 שקלים

עדה מימון:  בהצעת החוק הטרומית שהגישה חברת הכנסת דובר על העלאה ל-20,000 שקלים

עדה מימון:  בנוסח שהונח בפני הוועדה לדיון היום דובר על העלאה ל-13, וכאמור נאמר שהייתה אי הבנה ואמרו שהמקסימום הוא 13 וזה יתחיל ברף של 11,000 שקלים, ואז המדרגות של עוד אלף שקלים לילד אחד – זה יהיה 12,000 ועוד 2,000 שקלים לשני ילדים, 13,000 שקלים

נעמי שניידרמן: ההצעה העדכנית תעלה לאתר הכנסת? כי מה שכרגע נמצא באתר מדבר על 20,000 ולא היה לנו המידע

עדה מימון: זה בעקוב אחר שינויים

עדה מימון:  אתמול עלה הנוסח של 13,000 שקלים

ישראל אייכלר: זה מופיע באתר

ישראל אייכלר:  חברת הכנסת סלימאן

עאידה תומא סלימאן: תודה רבה, כבוד היושב-ראש

עאידה תומא סלימאן:  אני מברכת את חברת הכנסת פנינה, שהציעה את ההצעה הזו

עאידה תומא סלימאן:  יש באנגלית המושג – זה טוב מדי מכדי להיות אמיתי

עאידה תומא סלימאן:  כשקראתי את ההצעה וראיתי תמיכה, 20,000 שקל, אמרתי: סוף-סוף הנשים יקבלו את הסיוע ואת המענק שהן צריכות, כמי שליוותה מאות ואלפי נשים שיצאו ממקלט, אני יודעת מה הצרכים שלהן

עאידה תומא סלימאן:  אך לצערי הרב אני שומעת עכשיו שזה ירד ל-13 וזה המקסימום, ומתחילים מ-11

עאידה תומא סלימאן:  וכשאת אומרת, היועצת המשפטית ענת, גילינו שזה הפך ל-13, איך הפך?     

ישראל אייכלר: הייתה הבנה בין המציעה לבין משרד הרווחה

עאידה תומא סלימאן: אה, הם סיכמו ביניהם

עאידה תומא סלימאן:  כדאי לדעת, אם המציעה מסכימה לנוסח החדש?     

ישראל אייכלר: היועץ שלה נמצא פה כי היא בחו"ל

ישראל אייכלר:  בבקשה

נתן טיואטשו: שלום, אני יועץ פרלמנטרי של חברת הכנסת פנינה תמנו

נתן טיואטשו:  כמובן היינו שמחים שההצעה המקורית שלנו בהצעה הטרומית שלנו הייתה מתקבלת על ידי משרד הרווחה

נתן טיואטשו:  בעקבות דין ודברים בין משרד הרווחה ולשכת שר הרווחה הסכמנו להחלטה להוריד את מענק ההסתגלות ל-13,000 שקלים שזה עדיין עלייה משמעותית

נתן טיואטשו:  בנוסח החוק מסתבר שהלשכה המשפטית כתבה את זה באופן שמשתמע אחרת שזה אומר שזה יהיה 15,000 שקלים

נתן טיואטשו:  עכשיו הם רוצים להוריד את זה שוב כדי שההסכם שלנו יתממש

נתן טיואטשו:  אנחנו מסכימים

עדה מימון: נוסח החוק מדבר רק על החלפת 8,000

עדה מימון:  לכן אין פה אי הבנה

עדה מימון:  כשמחליפים 8,000 ב-16, זה ברור

נטלי מופסיק: הייתה אי הבנה מצדנו

נטלי מופסיק:  אנו לוקחים את האחריות

ישראל אייכלר: תקראי את נוסח החוק כפי שהוא באופן שיהיה ברור כדי שנוכל להצביע עליו ולהעביר את זה לקריאה ראשונה, ואז בין קריאה ראשונה לשנייה ושלישית אני סומך על חברת הכנסת תמנו שאטה שתדע לנהל משא ומתן עם משרד הרווחה שיגיעו לסיכום ביניהם

ישראל אייכלר:  בבקשה

עדה מימון: הצעת חוק שירותי רווחה (זכויות נשים ששהו במקלט לנשים מוכות) (תיקון - העלאת סכום מענק ההסתגלות ושינוי מועד תשלומו), התשפ"ג-2023

עדה מימון:      תיקון סעיף 3

עדה מימון:  בחוק שירותי רווחה (זכויות נשים ששהו במקלט לנשים מוכות), התשע"ג–2023  (להלן – החוק העיקרי), בסעיף 3 – (1) בסעיף קטן (א) במקום "8,000 שקלים חדשים" יבוא "11,000, שקלים חדשים"

עדה מימון:      (2) בסעף קטן (ב), בהגדרה "המדד הבסיסי" במקום האמור בה יבוא "המדד שפורסם לאחרונה לפני יום העדכון הקודם, ולעניין יום העדכון הראשון – המדד שפורסם בחודש ינואר 2023"

עדה מימון:      כלומר אנו מתחילים את ההצמדה מיום התיקון

עדה מימון:      תיקון סעיף 4

עדה מימון:  בסעיף 4 לחוק העיקרי, במקום הסיפה החל במילים "מענק ההסתגלות ישולם לאחר יציאתה" יבוא "מענק ההסתגלות ישולם בסמוך ליציאתה של האישה מהמקלט לנשים מוכות, וככל הניתן לפני היציאה מהמקלט, ולא יאוחר מתום 30 ימים מיום הגשת הבקשה כאמור"

עדה מימון:      תחילה ותחולה

עדה מימון:  תחילתו של חוק זה 30 יום מיום פרסומו והוא יחול על אישה ששוהה במקלט לנשים מוכות מיום התחילה ואילך

עדה מימון:       כפי שנאמר, לשנייה שלישית נבחן את שינוי המונח

ישראל אייכלר: אבל יש פה אלף שקל לילד

עדה מימון: זה נמצא בחוק הרגיל

עדה מימון:  אנחנו משנים את הסעיף – היום החוק קובע שהמענק הוא 8,000, ולגבי אשה שילדיה עמה - סכום נוסף של אלף שקלים חדשים בעבור כל ילד אך לא יותר משני ילדים

עדה מימון:  לא צריך להצביע על זה

עדה מימון:  זה כבר קיים

ישראל אייכלר: אז אנו מצבעים על הנוסח כפי שהציעה היועצת המשפטית

עאידה תומא סלימאן: לא יותר משני ילדים?     

עדה מימון: נכון, כלומר התקרה היא תוספת של אלפיים שקלים

ישראל אייכלר: חברת הכנסת סלימאן, זה אגב עוול שנעשה בכל החוקים במדינה לגבי ילדים

ישראל אייכלר:  מדינת ישראל כנראה לא אוהבת מספיק ילדים

ישראל אייכלר:  תביאו רק עד שניים – וגם זה הם עושים טובה

ישראל אייכלר:  זה עוול גדול מאוד

ישראל אייכלר:  זה נוגד את יסודות קיומה של מדינת ישראל כמדינת היהודים וגם של המוסלמים

ישראל אייכלר:  אני מנסה כל הזמן להאיר את זה, ומניח שיבוא יום, ובכל עניין שמדובר בילדים, כל ילד וילד

ישראל אייכלר:  זה שיש לו שני אחים לא שולל ממנו את הזכות לקבל מה שמקבל אח שלו

ישראל אייכלר:  זה עוול גדול מאוד

עאידה תומא סלימאן: אפשר להציע – על כל ילד, נקודה, אלף שקל על כל ילד

עדה מימון: אפשר להוסיף את זה

ישראל אייכלר: הממשלה לא מסכימה, מחוק הביטוח הלאומי, גם בחוק נכי צה"ל

עאידה תומא סלימאן: אנו לא מדברים על סכומי עתק

ישראל אייכלר: בבקשה

צילית יעקבסון: שלום, אני יושבת-ראש עמותת בת מלך, עמותה שפועלת בתחום של אלימות במשפחה בתוך הקהילות החרדיות

צילית יעקבסון:  אנו מפעילים בשיתוף הרווחה את שני המקלטים ובימים אלו מקלט חדש, בית שלישי, מוקם

צילית יעקבסון:  או יושבים כאן, ובמקום נוסף במדינת ישראל ברגע זה מוקם מקלט שלישי לנשים מהחברה החרדית

צילית יעקבסון:  אני מאוד מודה על הצעת החוק

צילית יעקבסון:  כל שקל הוא משמעותי

צילית יעקבסון:  יחד עם זאת, נשים שעוזבות מקלט, ואני מדברת מתוך המקלטים בכלל ומתוך המקלטים שלנו, נשים שיוצאות עם ארבעה וחמישה ושישה ילדים, ותינוקות שנולדו במקלטים רק בתקופה האחרונה, העזיבה של בית אלים הוא כה קשה

צילית יעקבסון:  ההגעה למקלט, תהליך שיקום ועזיבת מקלט, ואנו מלווים את הנשים הללו שנים לאחר עזיבת המקלט, אין ספק שאדוני יושב-ראש הוועדה, ההתייחסות לכל ילד גם בדירוג, גם בתקצוב זה דבר שיש לתת עליו את הדעת לכתחילה באופן רוחבי בכל סעיפי התקציב

צילית יעקבסון:  כל שקל הוא מבורך, אבל גם כל ילד הוא בפני עצמו, ואני מצטרפת שוב לתודה ולהערה של כבודו

ישראל אייכלר: תודה

ישראל אייכלר:  אני מבקש ממשרד הרווחה בין הקריאה הראשונה לשנייה ושלישית, שכל ילד יקבל את התוספת של האלף שקל, לא משנה אם הוא ילד ראשון או חמישי

ישראל אייכלר:  בינתיים אנו מאשרים את ההצעה כפי שהוקראה על ידי היועצת המשפטית

ישראל אייכלר:  מי בעד להעביר את הצעת החוק לקריאה ראשונה במליאת הכנסת?     הצבעה         

עאידה תומא סלימאן: רק אם נעבוד באמת על העניין של הילד

ישראל אייכלר: אין מתנגדים לכן ההצעה אושרה

עדה מימון: צריך לציין עלות תקציבית וראיתי שנשלח לוועדה שזה 3 מיליון שקלים

עדה מימון:  השאלה אם זה נעשה לגבי 11 או 13? חשוב שהעלות תהיה מדויקת בנוסח

עאידה תומא סלימאן: אנו מדברים על עלות של 3 מיליון ומתווכחים על זה ומבזבזים זמן על 3 מיליון?     

נטלי מופסיק: 11 כבסיס

נטלי מופסיק:  13 כמקסימום

ישראל אייכלר: ההבהרה הובהרה

ישראל אייכלר:  הצעת החוק תעלה לקריאה ראשונה, ואחרי הקריאה הראשונה נדון בין השנייה והשלישית לכל התיקונים שירצו לתקן

ישראל אייכלר:       תודה רבה, הישיבה נעולה